|  |
| --- |
|  |
| COMUNICAT DE PRESĂ    **Congres ICN 2023: Apelul pentru rezumate a fost lansat** |
| **Geneva, Elveția, 13 iulie 2022** –Consiliul Internațional al Asistenților Medicali (ICN) lansează [Apelul](https://icncongress2023.org/wp-content/uploads/sites/24/2022/07/ICN-CallForAbstract-2023-EN_Web-1.pdf) pentru rezumate pentru Congresul ICN 2023 ce va avea loc la Montreal, Canada.  Rezumatele pot fi trimise începând cu data de 1 septembrie pentru prezentare orală sau e-poster, în cadrul celor opt subteme. Având ca temă *Nurses together: A force for global health (Asistenții medicali împreună: o forță pentru sănătatea globală)*, acest Congres, cu participare fizică, se va desfășura în perioada 1-5 iulie la Montreal Palais de Congrès.**Sistemul de depunere online va fi deschis în perioada 1 septembrie- 31 octombrie 2022**.  Organizat de către ICN, în parteneriat cu Asociația Asistenților Medicali din Canada, această reuniune internațională va reuni forța celor 28 de milioane de asistenți medicali din întreaga lume, pentru a analiza modul în care putem valorifica lecțiile învățate din pandemie: de la necesitatea de a proteja drepturile asistenților medicali la condiții de muncă și salarii decente, până la modul în care putem impulsiona leadershipul în profesia de asistent medical și a avea un impact mai mare asupra politicilor de sănătate de la toate nivelurile. De asemenea, evenimentul va evidenția importanța unității, solidarității și colaborării, pe măsură ce ne reunim ca o forță pentru sănătatea globală!  Înscrierile early bird sunt deschise în perioada 1 septembrie 2022 - 31 ianuarie 2023.  Consiliul Reprezentanților Asociațiilor Naționale de Nursing, organul de conducere global al ICN, se va reuni înaintea Congresului, în perioada 29 iunie – 1 iulie 2023. Participanții la Congres, membri ai asociațiilor membre ICN vor putea observa leaderi globali în profesia de asistent medical, vor putea identifica prioritățile și viitoarele direcții ale profesiei.    Cele opt subteme ale Congresului 2023 sunt:     1. Leadership în profesia de asistent medical: influențarea viitorului îngrijirilor de sănătate 2. Rolul esențial al asistenților medicali în gestionarea dezastrelor și a situațiilor de urgență 3. Conducerea practicii profesionale a asistenței medicale, prin intermediul reglementării și al educației 4. Îmbunătățirea calității și a siguranței furnizării serviciilor de îngrijire 5. Progresul practicii asistenței medicale: depășirea limitelor 6. Dezvoltarea și susținerea forței de muncă din domeniul asistenței medicale 7. Promovarea și facilitarea unor comunități mai sănătoase 8. Abordarea priorităților de sănătate globală și consolidarea sistemelor de sănătate     Pe [site](https://icncongress2023.org/)-ul Congresului vor fi publicate informații suplimentare și actualizări periodice referitoare la programul Congresului.    *Congresele ICN sunt cele mai mari evenimente internaționale pentru asistenți medicali. Înscrierile pentru Congresul 2023 de la Montreal vor fi deschise începând cu data de 1 septembrie 2022.* |
| \* \* \* |
| [**www.icn.ch**](http://www.icn.ch/)  **#ICNCongress**  **@ICNurses** |
|  |